**Postpensjonistene i Buskerud**

**Referat fra medlemsmøte på Paletten onsdag 13. oktober 2021**

Det var 45 medlemmer til stede på møtet.

Etter å ha inntatt kaffe og ½ rundstykke samtidig med en god postprat, ble medlemmene ønsket velkommen til nok et møte på Paletten. Spesielt velkommen til 2 nye medlemmer.

Thore Gustavsen introduserte dagen musikant Joralf Sundøy som spilte og sang en del kjente melodier og til tider sang forsamlingen med. Noen melodier medførte også at noen deltakere svingte seg i dansen.

Etter en kort pause orienterte lederen om at styret planla en tur til Gol den 20.10.2021 for å besøke avdelingens medlemmer i Hallingdal. Deretter ga lederen en kort orientering om forholdet mellom Postens Pensjonistforbund og Fagforbundet og hvordan Fagforbundet har organisert sine pensjonistmedlemmer. Viktigheten av å opprettholde Postens Pensjonistforbund for å ivareta 1/3 del av medlemmene som ikke har noen tilknytting til Fagforbundet samt ivareta «postkulturen» for alle våre medlemmer som tidligere ansatte i Posten.

Leder av turkomiteen orientert kort om avdelingens julemøte på Lampeland 15.12.2021 med muligheter for overnatting.

Åresalg ble gjennomført som vanlig og trekningen medførte at medbrakte gevinster fant glade nye eiere.

Møtet ble avsluttet som vanlig med en varmrett før vi alle tok fatt på veien hjemover.

Jan Dybvik

referent